ddrg/super_eurlex huggingface dataset:
84/375/ETY: Komission päätös, tehty 5 päivänä heinäkuuta 1984, täysikasvuisten nautaeläinten ruhojen luokitteluasteikon soveltamista käsittelevästä yhteisön tarkastuskomiteasta tehdyn päätöksen 83/471/ETY muuttamisesta



Virallinen lehti nro L 196 , 26/07/1984 s. 0053 - 0053

Suomenk. erityispainos Alue 3 Nide 17 s. 0232

Espanjank. erityispainos: Luku 03 Nide 31 s. 0193

Ruotsink. erityispainos Alue 3 Nide 17 s. 0232

Portugalink. erityispainos: Luku 03 Nide 31 s. 0193



KOMISSION PÄÄTÖS, tehty 5 päivänä heinäkuuta 1984, täysikasvuisten nautaeläinten ruhojen luokitteluasteikon soveltamista käsittelevästä yhteisön tarkastuskomiteasta tehdyn päätöksen 83/471/ETY muuttamisesta (84/375/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön täysikasvuisten nautojen ruhojen luokitteluasteikosta 28 päivänä huhtikuuta 1981 annetun neuvoston asetuksen (ETY) N:o 1208/81() ja erityisesti sen 5 artiklan neljännen kohdan, sekä katsoo, että komission päätöksessä 83/471/ETY() vahvistetaan asetuksen (ETY) N:o 1208/81 5 artiklassa tarkoitetun yhteisön tarkastuskomitean paikalla tekemien tarkastusten soveltamista koskevat yksityiskohtaiset säännöt, ja neuvosto on asetuksessa (ETY) N:o 869/84() päättänyt interventiotoimenpiteiden soveltamisesta kolmen vuoden koejakson ajan asetuksessa (ETY) N:o 1208/81 vahvistetun yhteisön luokitteluasteikon perusteella; yhteisön tarkastuskomitean tekemät tarkastukset olisi ulotettava koskemaan myös interventiotoimenpiteiden alaisten tuotteiden luokittelua, tunnistamista ja merkitsemistä; tämän vuoksi olisi muutettava päätös 83/471/ETY, ON TEHNYT TÄMÄN PÄÄTÖKSEN: 1 artikla Muutetaan päätös 83/471/ETY seuraavasti: 1. Korvataan 1 artikla seuraavasti: "1 artikla Asetuksen (ETY) N:o 1208/81 5 artiklassa tarkoitettu yhteisön tarkastuskomitea, jäljempänä 'komitea', tekee paikalla tarkastuksia, jotka koskevat: a) yhteisön täysikasvuisten nautaeläinten ruhojen luokitteluasteikkoa koskevien säännösten soveltamista; b) markkinahintojen toteamista mainitun asteikon mukaisesti; c) asetuksen (ETY) N:o 805/68 5 artiklassa tarkoitettuihin interventiotoimenpiteisiin liittyvää tuotteiden luokittelua, tunnistamista ja merkitsemistä." 2. Korvataan 3 artiklan 1 kohta seuraavasti:"1. Tarkastukset tehdään teurastamoissa, lihamarkkinoilla, interventiokeskuksissa, hintanoteerauskeskuksissa ja 1 artiklassa tarkoitettujen säännösten soveltamisen suhteen toimivaltaisten keskusviranomaisten ja alueellisten viranomaisten toimipaikoissa." 2 artikla Tämä päätös on osoitettu kaikille jäsenvaltioille. Tehty Brysselissä 5 päivänä heinäkuuta 1984. Komission puolesta Poul DALSAGER Komission jäsen () EYVL N:o L 123, 7.5.1981, s. 3 () EYVL N:o L 259, 20.9.1983, s. 30 () EYVL N:o L 90, 1.4.1984, s. 32
84/560/ETY: Neuvoston päätös, tehty 22 päivänä marraskuuta 1984, Euroopan talousyhteisön ja Australian hallituksen välisen Australian ja yhteisön välistä juustoa koskevaa järjestelyä koskevan sopimuksen tekemisestä kirjeenvaihtona



Virallinen lehti nro L 308 , 27/11/1984 s. 0054 - 0054

Suomenk. erityispainos Alue 11 Nide 11 s. 0157

Espanjank. erityispainos: Luku 11 Nide 21 s. 0086

Ruotsink. erityispainos Alue 11 Nide 11 s. 0157

Portugalink. erityispainos: Luku 11 Nide 21 s. 0086



NEUVOSTON PÄÄTÖS, tehty 22 päivänä marraskuuta 1984, Euroopan talousyhteisön ja Australian hallituksen välisen Australian ja yhteisön välistä juustoa koskevaa järjestelyä koskevan sopimuksen tekemisestä kirjeenvaihtona (84/560/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että tullitariffeja ja kauppaa koskevan yleissopimuksen (GATT) yhteydessä käytyjen neuvottelujen aikana yhteisö sopi Australian kanssa juustoa koskevasta järjestelystä(1), järjestelyn tavoitteiden saavuttamiseksi on osoittautunut aiheelliseksi muuttaa joitakin sitä koskevia määräyksistä, ja yhteisö on aloittanut Australian kanssa neuvottelut tästä asiasta ja päässyt tyydyttävään sopimukseen tämän maan kanssa, ON PÄÄTTÄNYT SEURAAVAA: 1 artikla Euroopan talousyhteisön ja Australian hallituksen välinen kirjeenvaihtona tehty sopimus Australian ja yhteisön välisestä juustoa koskevasta järjestelystä vahvistetaan yhteisön nimissä. Sopimusteksti on tämän päätöksen liitteenä. 2 artikla Neuvoston puheenjohtajalla on oikeus nimittää henkilö, jolla on valtuudet allekirjoittaa sopimus yhteisöä sitovasti. Tehty Brysselissä 22 päivänä marraskuuta 1984. Neuvoston puolesta Puheenjohtaja J. BRUTON (1) EYVL N:o L 71, 17.3.1980, s. 154
Neuvoston päätös, tehty 19 päivänä joulukuuta 1984, etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten



Virallinen lehti nro C 033 , 05/02/1985 s. 0001 - 0003

Suomenk. erityispainos Alue 1 Nide 2 s. 0036

Ruotsink. erityispainos Alue 1 Nide 2 s. 0036

Espanjank. erityispainos: Luku 01 Nide 4 s. 0086

Portugalink. erityispainos: Luku 01 Nide 4 s. 0086



NEUVOSTON PÄÄTÖS, tehty 19 päivänä joulukuuta 1984, etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten (85/C 33/01) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen 18 artiklan sekä katsoo, että neuvosto on nimennyt mainitun artiklan kolmannessa kohdassa tarkoitetut tuottaja- ja työntekijäjärjestöt 26 päivänä lokakuuta () ja 8 päivänä marraskuuta 1982 () tehdyillä päätöksillä, sellaisina kuin ne ovat muutettuina 1 päivänä joulukuuta 1983 tehdyllä päätöksellä (), neuvosto on nimennyt neuvoa-antavan komitean jäsenet 3 päivänä joulukuuta 1982 alkavaksi ja 2 päivänä joulukuuta 1984 päättyväksi kaudeksi 3 päivänä joulukuuta 1982 tehdyllä päätöksellä (), ja on aiheellista nimetä edustavat etujärjestöt, joiden tehtävänä on laatia luettelot, joissa on kaksi kertaa niin monta ehdokasta kuin niille on osoitettu paikkoja, neuvoa-antavan komitean uusien jäsenten nimeämiseksi kahdeksi vuodeksi, ON PÄÄTTÄNYT SEURAAVAA: Ainoa artikla Tähän päätökseen liitetyssä taulukossa esitettyjen tuottajien ja työntekijöiden edustavien etujärjestöjen tehtävänä on laatia ehdokasluettelot, joiden perusteella Euroopan hiili- ja teräsyhteisön neuvoa-antavan komiteaan nimetään kunkin järjestön kohdalla taulukossa mainittu määrä edustajia. Tehty Brysselissä 19 päivänä joulukuuta 1984. Neuvoston puolesta Puheenjohtaja ()()()()J. BRUTON () EYVL N:o L 310, 6.11.1982, s. 26 () EYVL N:o L 317, 13.11.1982, s. 24 () EYVL N:o C 336, 13.12.1983, s. 1 () EYVL N:o C 4, 6.1.1983, s. 1
85/208/ETY: Komission päätös, tehty 25 päivänä maaliskuuta 1985, mereen päästettyjen hiilivetyjen aiheuttaman pilaantumisen valvontaa ja vähentämistä käsittelevän neuvoa-antavan komitean perustamisesta tehdyn päätöksen 80/686/ETY muuttamisesta



Virallinen lehti nro L 089 , 29/03/1985 s. 0064 - 0064

Suomenk. erityispainos Alue 15 Nide 6 s. 0220

Espanjank. erityispainos: Luku 15 Nide 5 s. 0140

Ruotsink. erityispainos Alue 15 Nide 6 s. 0220

Portugalink. erityispainos: Luku 15 Nide 5 s. 0140



KOMISSION PÄÄTÖS, tehty 25 päivänä maaliskuuta 1985, mereen päästettyjen hiilivetyjen aiheuttaman pilaantumisen valvontaa ja vähentämistä käsittelevän neuvoa-antavan komitean perustamisesta tehdyn päätöksen 80/686/ETY muuttamisesta (85/208/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että neuvosto on tehnyt 19 päivänä toukokuuta 1981 päätöksen 81/420/ETY(1) öljyn ja muiden vahingollisten aineiden aiheuttaman Välimeren pilaantumisenä torjuntayhteistyotä hätätilanteessa koskevan pöytäkirjan tekemisestä sekä 28 päivänä kesäkuuta 1984 päätöksen 84/358/ETY(2) öljyn ja muiden vaarallisten aineiden aiheuttaman Pohjanmeren pilaantumisen torjuntayhteistyötä koskevan sopimuksen tekemisestä; Euroopan parlamentti sekä talous- ja sosiaalikomitea ovat useaan otteeseen ilmaisseet toivomuksensa, että niitä komission tehtäviä, jotka koskevat öljyn aiheuttaman meren pilaantumisen valvontaa ja vähentämistä, laajennettaisiin käsittämään öljyn lisäksi muut vaaralliset aineet, on tärkeää, että komissio hankkii jäsenvaltioiden tämän alan johtavien asiantuntijoiden lausuntoja, ja on suotavaa muuttaa komission päätöstä 80/686/ETY(3) siten, että neuvoa-antavan komitean toimivaltaan kuuluisivat myös muut vaaralliset aineet, ON PÄÄTTÄNYT SEURAAVAA: 1 artikla Korvataan päätöksen 80/686/ETY otsikossa, 1 artiklassa ja 2 artiklan 1 ja 2 kohdassa ilmaisu "mereen päästettyjen hiilivetyjen" ilmaisulla "mereen päästetyn öljyn ja muiden vaarallisten aineiden". 2 artikla Tätä päätöstä sovelletaan 25 päivästä maaliskuuta 1985 alkaen. Tehty Brysselissä 25 päivänä maaliskuuta 1985. Komission puolesta Stanley CLINTON DAVIS Komission jäsen
85/211/ETY: Neuvoston päätös, tehty 26 päivänä maaliskuuta 1985, Euroopan talousyhteisön ja Romanian sosialistisen tasavallan välisen lampaan- ja vuohenliha-alan kauppaa koskevan sopimuksen 2 kohtaan liittyvän järjestelyn jatkamisesta tehdyn kirjeenvaihdon tekemisestä



Virallinen lehti nro L 096 , 03/04/1985 s. 0030 - 0030

Suomenk. erityispainos Alue 11 Nide 11 s. 0209

Espanjank. erityispainos: Luku 03 Nide 34 s. 0099

Ruotsink. erityispainos Alue 11 Nide 11 s. 0209

Portugalink. erityispainos: Luku 03 Nide 34 s. 0099



NEUVOSTON PÄÄTÖS, tehty 26 päivänä maaliskuuta 1985, Euroopan talousyhteisön ja Romanian sosialistisen tasavallan välisen lampaan- ja vuohenliha-alan kauppaa koskevan sopimuksen 2 kohtaan liittyvän järjestelyn jatkamisesta tehdyn kirjeenvaihdon tekemisestä (85/211/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että lampaan- ja vuohenliha-alan sekä elävien lampaiden ja vuohien alan vapaaehtoisesta rajoittamisesta yhteisön kanssa tehdyn sopimuksen mukaisesti Romania on antanut kirjeenvaihtona tehdyn sitoumuksen rajoittaa vientiään tietyille yhteisön herkkinä alueina pidetyille markkinoille; tämän sitoumuksen kesto rajattiin kuitenkin 31 päivään maaliskuuta 1984, kyseisten alueiden tunnistamisen perusteina olevat edellytykset eivät ole muuttuneet, ja tämän vuoksi olisi määrättävä näihin alueisiin kohdistuvan viennin rajoittamista koskevan järjestelyn jatkamisesta, ja komissio on neuvotellut tästä asiasta Romanian kanssa, ja näissä neuvotteluissa on päästy sopimukseen, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Romanian sosialistisen tasavallan välisen lampaan- ja vuohenliha-alan kauppaa koskevan sopimuksen 2 kohtaan liittyvän järjestelyn pidentämisestä tehty kirjeenvaihto. Kirjeenvaihdon teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa 1 artiklassa tarkoitettu kirjeenvaihto yhteisöä sitovasti. Tehty Brysselissä 26 päivänä maaliskuuta 1985. Neuvoston puolesta Puheenjohtaja F. M. PANDOLFI 285A0403(01) 3.4.85 N:o L 96/31
85/375/ETY: Neuvoston päätös, tehty 25 päivänä heinäkuuta 1985, menettelystä niiden Euroopan säätiön jäsenten nimeämiseksi, jotka yhteisö valitsee



Virallinen lehti nro L 210 , 07/08/1985 s. 0034 - 0034

Suomenk. erityispainos Alue 1 Nide 2 s. 0044

Espanjank. erityispainos: Luku 01 Nide 5 s. 0003

Ruotsink. erityispainos Alue 1 Nide 2 s. 0044

Portugalink. erityispainos: Luku 01 Nide 5 s. 0003



NEUVOSTON PÄÄTÖS, tehty 25 päivänä heinäkuuta 1985, menettelystä niiden Euroopan säätiön jäsenten nimeämiseksi, jotka yhteisö valitsee (85/375/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), sekä katsoo, että neuvostossa kokoontuneet jäsenvaltioiden hallitusten edustajat ovat 29 päivänä maaliskuuta 1982 tehdyllä sopimuksella perustaneet Euroopan säätiön, sopimuksessa määrätään, että yhteisö voi nimetä kymmenen säätiön johtokunnan jäsenistä, on aiheellista laatia menettely, jonka avulla tätä oikeutta käytetään, on tarpeen määrätä Euroopan parlamentin jäsenten asianmukaisesta osallistumisesta säätiön johtokunnan työhön, ja perustamissopimuksessa ei ole määräyksiä tätä varten tarvittavasta erityisestä toimivallasta, ON PÄÄTTÄNYT SEURAAVAA: 1 artikla Neuvosto nimeää määräenemmistöllä ne Euroopan säätiön johtokunnan jäsenet, joiden nimeäminen kuuluu yhteisölle, komission ehdotuksesta Euroopan parlamenttia kuultuaan. 2 artikla Laatiessaan ehdotustaan komissio valitsee korkeatasoisia henkilöitä heidän pätevyytensä ja kokemustensa perusteella. Komissio varmistaa, että ehdotettujen henkilöiden riippumattomuus on kiistaton. Ehdotettuun luetteloon sisältyy Euroopan parlamentin jäseniä. 3 artikla Tämä päätös tulee voimaan sinä päivänä, jona Euroopan säätiön perustamista koskeva sopimus tulee voimaan. Tehty Brysselissä 25 päivänä heinäkuuta 1985. Neuvoston puolesta Puheenjohtaja J. POOS () EYVL N:o C 112, 7.5.1985, s. 4 () Lausunto annettu 12 päivänä heinäkuuta 1985
85/414/ETY: Komission päätös, tehty 29 päivänä heinäkuuta 1985, eläinten terveyttä koskevista edellytyksistä ja terveystodistuksesta tuoreen lihan tuonnissa tietyistä kolmansista maista



Virallinen lehti nro L 229 , 28/08/1985 s. 0022 - 0022

Suomenk. erityispainos Alue 3 Nide 19 s. 0116

Espanjank. erityispainos: Luku 03 Nide 37 s. 0117

Ruotsink. erityispainos Alue 3 Nide 19 s. 0116

Portugalink. erityispainos: Luku 03 Nide 37 s. 0117



KOMISSION PÄÄTÖS, tehty 29 päivänä heinäkuuta 1985, eläinten terveyttä koskevista edellytyksistä ja terveystodistuksesta tuoreen lihan tuonnissa tietyistä kolmansista maista (85/414/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyteen ja eläinten terveyteen liittyvistä ongelmista nautaeläinten, sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), ja erityisesti sen 16, 23 ja 28 artiklan, sekä katsoo, että eläinten terveyttä koskevat vaatimukset ja terveystodistus tuoreen lihan tuonnissa Argentiinasta, Uruguaysta, Brasiliasta, Paraguaysta ja Kolumbiasta on vahvistettu komission päätöksillä 78/693/ETY(2), 85/96/ETY(3), 85/97/ETY(4), 85/99/ETY(5) ja 85/220/ETY(6); näissä päätöksissä jäsenvaltioille annetaan mahdollisuus sallia naudankielien tuonti tietyin edellytyksin; näille kielille direktiivin 23 artiklan mukaisesti tehty tuontitarkastus suu- ja sorkkataudin jälkien etsimiseksi tehdään periaatteessa mahdottomaksi, jos nahka on poistettu ennen mainittua tarkastusta; eläinten terveyteen liittyvin perustein olisi siis suotavaa kieltää Argentiinasta, Uruguaysta, Brasiliasta, Paraguaysta ja Kolumbiasta lähtöisin olevien nahattomien kielien tuonti, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Korvataan eläinten terveyttä koskevista vaatimuksista ja terveystodistuksesta tuoreen lihan tuonnissa tehtyjen komission päätösten 78/693/ETY, 85/96/ETY, 85/97/ETY, 85/99/ETY ja 85/220/ETY kunkin 1 artiklan ilmaisu "täysin viimeistellyt luuttomat, rustottomat ja risattomat kielet" ilmaisulla "täysin viimeistellyt nahalliset, luuttomat, rustottomat ja risattomat kielet". 2 Korvataan päätöksen 78/693/ETY liitteen D ensimmäisen huomautuksen sekä päätösten 85/96/ETY, 85/97/ETY, 85/99/ETY ja 85/220/ETY kunkin liitteen C ensimmäisen huomautuksen ilmaisu "kielet" ilmaisulla "nahalliset kielet". 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä heinäkuuta 1985. Komission puolesta Frans ANDRIESSEN Varapuheenjohtaja (1) EYVL N:o L 302, 31.12.1972, s. 28 (2) EYVL N:o L 236, 26.8.1978, s. 19 (3) EYVL N:o L 36, 8.2.1985, s. 34 (4) EYVL N:o L 36, 8.2.1985, s. 43 (5) EYVL N:o L 38, 9.2.1985, s. 20 (6) EYVL N:o L 102, 12.4.1985, s. 53
85/424/ETY: Neuvoston päätös, tehty 26 päivänä maaliskuuta 1985, vuoden 1983 kansainvälisen trooppista puuta koskevan sopimuksen soveltamisesta



Virallinen lehti nro L 236 , 03/09/1985 s. 0008 - 0008

Suomenk. erityispainos Alue 11 Nide 11 s. 0225

Espanjank. erityispainos: Luku 11 Nide 22 s. 0138

Ruotsink. erityispainos Alue 11 Nide 11 s. 0225

Portugalink. erityispainos: Luku 11 Nide 22 s. 0138



NEUVOSTON PÄÄTÖS, tehty 26 päivänä maaliskuuta 1985, vuoden 1983 kansainvälisen trooppista puuta koskevan sopimuksen soveltamisesta (85/424/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 116 artiklan, ottaa huomioon komission suosituksen, sekä katsoo, että yhteisö ja sen jäsenvaltiot ovat 29 päivänä kesäkuuta 1984 allekirjoittaneet vuoden 1983 kansainvälisen trooppista puuta koskevan sopimuksen, ja kyseisen sopimuksen soveltaminen edellyttää sekä yhteisön toimintaa että jäsenvaltioiden yhteistä toimintaa, ON PÄÄTTÄNYT SEURAAVAA: 1 artikla Yhteisö ja sen jäsenvaltiot ilmoittavat aikomuksestaan soveltaa vuoden 1983 kansainvälistä trooppista puuta koskevaa sopimusta sen 34 tai 36 artiklan mukaisesti sen tultua voimaan 37 artiklan säännösten mukaisesti. Yhteisö soveltaa sopimusta väliaikaisesti. 2 artikla Neuvoston puheenjohtaja nimeää henkilön, joka on valtuutettu tekemään väliaikaista soveltamista koskevan ilmoituksen yhteisön puolesta. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 26 päivänä maaliskuuta 1985. Neuvoston puolesta Puheenjohtaja F. M. PANDOLFI
85/468/ETY: Komission päätös, tehty 26 päivänä syyskuuta 1985, neuvoston päätöksen 82/734/ETY muuttamisesta niiden Sveitsin laitosten luettelon osalta, joista tuoreen lihan tuonti yhteisöön sallitaan



Virallinen lehti nro L 269 , 11/10/1985 s. 0059 - 0061

Suomenk. erityispainos Alue 3 Nide 19 s. 0186

Espanjank. erityispainos: Luku 03 Nide 38 s. 0041

Ruotsink. erityispainos Alue 3 Nide 19 s. 0186

Portugalink. erityispainos: Luku 03 Nide 38 s. 0041



KOMISSION PÄÄTÖS, tehty 26 päivänä syyskuuta 1985, neuvoston päätöksen 82/734/ETY muuttamisesta niiden Sveitsin laitosten luettelon osalta, joista tuoreen lihan tuonti yhteisöön sallitaan (85/468/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 83/91/ETY(2), ja erityisesti sen 4 artiklan 1 kohdan ja 18 artiklan 1 kohdan, ottaa huomioon kolmansista maista tuotavan siansukuisista kotieläimistä peräisin olevan tuoreen lihan trikiinitutkimuksesta 21 päivänä joulukuuta 1976 annetun neuvoston direktiivin 77/96/ETY(3), sellaisena kuin se on viimeksi muutettuna direktiivillä 84/319/ETY(4), ja erityisesti sen 4 artiklan, sekä katsoo, että luettelo Sveitsin laitoksista, joista tuoreen lihan tuonti yhteisöön sallitaan, vahvistettiin aluksi neuvoston päätöksellä 82/734/ETY(5), sellaisena kuin se on viimeksi muutettuna komission päätöksellä 84/490/ETY(6), direktiivin 72/462/ETY 5 artiklan ja paikalla tehtävistä tarkastuksista nautaeläinten, sikojen ja tuoreen lihan tuontiin kolmansista maista sovellettavassa järjestelmässä 8 päivänä huhtikuuta 1983 tehdyn komission päätöksen 83/196/ETY(7) 3 artiklan 1 kohdan mukaisesti tehty tavanomainen tarkastus on osoittanut, että yhden laitoksen hygienian taso on muuttunut edellisestä tarkastuksesta, laitosluettelo on tämän vuoksi tarpeen muuttaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 82/734/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä syyskuuta 1985. Komission puolesta Frans ANDRIESSEN Varapuheenjohtaja (1) EYVL N:o L 302, 31.12.1972, s. 28 (2) EYVL N:o L 59, 5.3.1983, s. 34 (3) EYVL N:o L 26, 31.1.1977, s. 67 (4) EYVL N:o L 167, 27.6.1984, s. 34 (5) EYVL N:o L 311, 8.11.1982, s. 13 (6) EYVL N:o L 273, 16.10.1984, s. 29 (7) EYVL N:o L 108, 26.4.1983, s. 18 LIITE >TAULUKON PAIKKA>
85/504/ETY: Neuvoston päätös, tehty 11 päivänä marraskuuta 1985, Euroopan talousyhteisön ja Sveitsin liittovaltion välisen keittojen, kastikkeiden ja mausteiden kauppamenettelyä koskevan sopimuksen tekemisestä kirjeenvaihtona



Virallinen lehti nro L 309 , 21/11/1985 s. 0022 - 0022

Suomenk. erityispainos Alue 11 Nide 11 s. 0235

Espanjank. erityispainos: Luku 11 Nide 23 s. 0007

Ruotsink. erityispainos Alue 11 Nide 11 s. 0235

Portugalink. erityispainos: Luku 11 Nide 23 s. 0007



NEUVOSTON PÄÄTÖS, tehty 11 päivänä marraskuuta 1985, Euroopan talousyhteisön ja Sveitsin liittovaltion välisen keittojen, kastikkeiden ja mausteiden kauppamenettelyä koskevan sopimuksen tekemisestä kirjeenvaihtona (85/504/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Sveitsin liittovaltion välisen 22 päivänä heinäkuuta 1972 tehdyn sopimuksen nojalla molemmat sopimuspuolet ovat sitoutuneet edistämään keskinäisen kaupankäynnin laajenemista, on toisaalta yhteisön ja toisaalta Sveitsin liittovaltion edun mukaista suosia keittojen, kastikkeiden ja mausteiden kaupankäyntiä tullimyönnytysten avulla, ja komissio on neuvotellut tästä Sveitsin liittovaltion kanssa ja nämä neuvottelut ovat johtaneet sopimukseen, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Sveitsin liittovaltion välinen keittojen, kastikkeiden ja mausteiden kauppamenettelyä koskeva kirjeenvaihtona tehty sopimus. Sopimuksen teksti on liitetty tähän päätökseen. 2 artikla Neuvoston puheenjohtajalla on oikeus nimetä henkilö, joka on valtuutettu allekirjoittamaan 1 artiklassa tarkoitettu sopimus yhteisöä sitovasti. Tehty Brysselissä 11 päivänä marraskuuta 1985. Neuvoston puolesta Puheenjohtaja M. SCHLECHTER